b'\n_START_ARTICLE_\nNavadni lu\xc4\x8dnik\n_START_SECTION_\nOpis\n_START_PARAGRAPH_\nNavadni lu\xc4\x8dnik dose\xc5\xbee v vi\xc5\xa1ino od 50 do 200 cm, raste pa ob poteh, na posekah in suhih krajih v ni\xc5\xbeinskih predelih. Stebelni listi so zeleni, niso dlakavi. Listni rob je nerazlo\xc4\x8dno nazob\xc4\x8dan. Cvetovi so zbrani v sestavljenih pokon\xc4\x8dnih socvetjih. Cvetni venec je rumen in obi\xc4\x8dajno \xc5\xa1ir\xc5\xa1i od 3 cm. Pra\xc5\xa1ne niti so pora\xc5\xa1\xc4\x8dene z belimi dla\xc4\x8dicami.\n_START_SECTION_\nZdravilne lastnosti\n_START_PARAGRAPH_\nNavadni lu\xc4\x8dnik se v ljudskem zdravilstvu uporablja, ker miri ka\xc5\xa1elj, pospe\xc5\xa1uje izka\xc5\xa1ljevanje, bla\xc5\xbei vnetja in zni\xc5\xbeuje vro\xc4\x8dino. Poleg tega im adiureti\xc4\x8dne lastnosti, zdravi pa tudi revmo ter pomaga pri celjenju ran. V preteklosti so se nabirali vsi deli rastline, danes pa se po ve\xc4\x8dini uporabljajo le \xc5\xa1e cvetovi.'